recursal/SuperWikiNEXT-32B huggingface dataset:
Pokok cypress melindungi tanah di sekelilingnya, mewujudkan perigi pokok.

  

**Perigi pokok** adalah sebuah kawasan kosong di bawah pokok yang mengumpulkan salji kurang tepu. Juga dikenali sebagai "jerangkap fir", kawasan lindungan ini merupakan kawasan bahaya kepada pendaki, pemakai kasut salji, peluncur ski, dan peluncur papan salji jika terjatuh ke dalamnya.

Pembentukan
-----------

Dahan pokok akan melindungi batangnya dari salji, membenarkan kawasan kosong atau kawasan salji longgar terbentuk. Dahan bergantung rendah seperti pada fir kecil terus menyumbang kepada membentuk perigi pokok, kerana dahan cekap melindungi kawasan sekitar batang. Telaga itu telah dikaji sedalam 20 kaki. Pembentukan ini juga boleh berlaku berhampiran batu dan di sepanjang sungai.

Telaga pokok mungkin ditemui dalam kawasan terpencil, di denai tidak rata, keluar trek ski, dan pada sempadan tidak rata / trek ski. Risiko menghadapi satu adalah besar semasa dan sebaik sahaja selepas ribut salji berat.

Bahaya
------

Mangsa boleh terperangkap di telaga pokok dan tidak berupaya untuk membebaskan diri mereka. Dalam dua eksperimen yang dijalankan di Amerika Utara 90% daripada sukarelawan ditempatkan sementara di telaga pokok tidak dapat untuk menyelamatkan diri mereka sendiri.

Kerap kali mangsa berakhir di dalam telaga kepala dahulu, merumitkan usaha menyelamat. Selalunya mereka tercedera dalam proses itu, mengalami terkehel atau konkusi. Apabila maut, jenis kejadian ini dipanggil sebagai *Kematian Berkaitan Penimbusan Bukan Runjuhan Salji* (NARSID).

Nota kaki
---------

1. ↑  Spruce: Sejenis pokok fir
2. ↑  *Non-Avalanche Related Snow Immersion Death*

Rujukan
-------

1. 1 2 3  "Tree well and deep snow safety". *NW Avalanche Institute*. Dicapai pada 2007-12-18.
Sebuah mangkuk China dari zaman Dinasti Yuan.
**Pinggan** atau **piring** ialah suatu peralatan yang luas, berbentuk cekung dan agak rata yang digunakan untuk menghidang makanan. Pinggan juga boleh digunakan dalam tujuan upacara atau perhiasan. Sebilangan besar pinggan berbentuk bulat, tetapi boleh berbentuk apa pun, atau diperbuat daripada sebarang bahan kalis air. Secara amnya, pinggan disimpan secara menegak di sisi. Bekas tanpa bibir, terutama jika mempunyai bentuk yang lebih bulat, cenderung dianggap sebagai mangkuk atau piring, termasuk bekas yang sangat besar dengan bentuk piring. Pinggan ialah sebahagian daripada peralatan pinggan mangkuk. Pinggan diperbuat daripada kayu, tembikar dan logam telah wujud sejak zaman kuno dalam banyak budaya.

Dalam budaya Barat serta budaya lain, pinggan ialah bekas lazim untuk menghidang makanan, dan digunakan bagi hidangan yang tidak terlalu cair. Saingan utamanya ialah mangkuk serta daun pisang, yang mendominasi bagi kedua-dua tujuan di budaya Asia Selatan, Asia Tenggara, dan Asia Timur, misalnya.

Rujukan
-------

1. ↑  Venable, Charles L.; dll. (2000). *China and Glass in America, 1880-1980: From Table Top to TV Tray*. New York: Harry N. Abrams. ISBN 0-8109-6692-1.

Pautan luar
-----------

* Media berkenaan Pinggan di Wikimedia Commons

|  |  |
| --- | --- |
| Kawalan kewibawaan: Perpustakaan negara Sunting ini di Wikidata | 
* Jerman
* Israel
* Amerika Syarikat
* Latvia

 |
**Kanta/kaca fotokromik** ialah sejenis kanta optik yang menjadi gelap dalam persekitaran cerah, yakni dengan keamatan cahaya tinggi (lazimnya sinaran ultralembayung). Dalam keamatan cahaya rendah, kanta ini kembali menjadi jernih. Kanta in boleh diperbuat daripada kaca, polikarbonat atau sejenis plastik. Kanta ini menggelap dalam seminit selepas didedahkan terhadap cahaya terang, dan mengambil masa yang agak lebih lama untuk kembali jernih. Kanta fotokromik dapat diperoleh dalam pelbagai darjat kepancaran jernih dan gelap. Kanta fotokromik mula direka oleh William H. Armistead dan Stanley Donald Stookey di Corning Glass Works Inc. pada 1960-an.

Dalam satu kaedah, molekul-molekul argentum (perak) klorida atau halida (ion halogen) perak lain diterapkan ke dalam kanta-kanta fotokromik. Kanta ini menjadi lutsinar dalam cahaya tampak tanpa keamatan ultralembayung yang besar. Dalam satu lagi kaedah, molekul-molekul organik pula diterapkan; molekul-molekul ini mengalami tindak balas yang mengubah struktur molekul lalu menyerap gelombang cahaya tampak (menggelap), dan kembali ke bentuk asal apabila tidak lagi terdedah kepada sinaran ultralembayung.

Mekanisme
---------

### Argentum klorida

Dalam pendedahan ultralembayung, elektron-elektron pada kanta bergabung dengan ion-ion perak yang jernih untuk membentuk atom perak yang lebih legap. Tindak balas ini diterbalikkan apabila kanta tidak lagi didedahkan terhadap sinaran.

{\displaystyle {\ce {AgCl + e^- <=> Ag + Cl^-}}}
{\displaystyle {\ce {Ag - e^- -> Ag^+}}}
{\displaystyle {\ce {Ag^+ + Cl^- -> AgCl}}}

Rujukan
-------

1. ↑  Armistead, W. H.; Stookey, S. D. (April 10, 1964). "Photochromic Silicate Glasses Sensitized by Silver Halides". *Science*. **144** (3615): 150–154. Bibcode:1964Sci...144..150A. doi:10.1126/science.144.3615.150. PMID 17808277.
**Khushwant Singh** (lahir **Khushal Singh**, 2 Februari 1915 – 20 Mac 2014) adalah seorang penulis novel, peguam, wartawan dan ahli politik India. Beliau dibesarkan di New Delhi, belajar undang-undang di Kolej St. Stephen, Delhi, dan King's College London. Setelah bekerja sebagai peguam di Mahkamah Lahore selama lapan tahun, beliau menyertai Perkhidmatan Luar India selepas kemerdekaan India dari Empayar British pada 1947. Beliau dilantik sebagai wartawan di All India Radio pada 1951 dan kemudiannya berpindah ke Jabatan Komunikasi Massa UNESCO di Paris pada 1956. Dua kerjaya beliau yang terakhir ini menggalakkan beliau untuk menceburi kerjaya dalam bidang sastera.

Sebagai seorang penulis, beliau dikenali dengan gaya sekularisme, jenaka dan sindiran yang tajam serta teguh dengan rasa cinta terhadap puisi. Beliau pernah menjadi seorang penyunting untuk beberapa majalah sastera dan berita serta surat khabar dari 1970-an hingga 1980-an. Di antara 1980 hingga 1986, beliau berkhidmat sebagai Ahli Parlimen bagi Rajya Sabha.

Khushwant Singh pernah menerima anugerah Padma Bhushan pada tahun 1974. Walau bagaimanapun, beliau mengembalikan anugerah tersebut pada 1984 sebagai bantahan terhadap Operasi Bintang Biru di mana Tentera India menyerang Amritsar. Pada 2007, beliau telah dianugerahkan Padma Vibhushan, anugerah awam kedua tertinggi di India.

Nota
----

1. ↑  Subramonian, Surabhi (20 March 2014). "India's very own literary genius Khushwant Singh passes away, read his story". *dna*. Diligent Media Corporation Ltd. Dicapai pada 7 May 2015.
2. ↑  "Padma Awards" (PDF). Ministry of Home Affairs, Government of India. 2015. Diarkibkan (PDF) daripada yang asal pada 2014-11-15. Dicapai pada July 21, 2015. Unknown parameter `|dead-url=` ignored (bantuan)
3. ↑  TNT (28 January 2008). "Those who said no to top awards". *The Times of India*. Dicapai pada 7 May 2015.

Rujukan
-------

* Chopra, Radika."Social Criticism through Social History in Khushwant Singh's non-fiction Diarkibkan 2013-07-25 di Wayback Machine". Muse India Jurnal. Isu 44. Julai–Ogos 2012.
* Chopra, Radika. "Fiction as Social History: A Study of Khushwant Singh's Novels". IUP Journal of English Studies Jilid 1. viii, No. 2 Jun 2013. pp. 59-77.
**Kapten Czi. (Selepas mati) Pierre Andries Tendean** (lahir 21 Februari 1939 - 1 Oktober 1965) adalah seorang pegawai tentera Indonesia yang merupakan salah satu mangsa Gerakan 30 September pada tahun 1965. Beliau memulakan kerjaya tenteranya dengan menjadi pegawai bahagian risikan dan kemudian dilantik sebagai Pembantu Ketua TNI Abdul Haris Nasution menggantikan ajudan Kapten Kav Adolf Gustaf Manullang kepada Pak Nas, yang mati dalam misi perdamaian di Kongo Afrika pada tahun 1963. Dengan pangkat Leftenan Utama Czi, beliau dinaikkan pangkat ke Kapten secara hormat selepas kematiannya. Tendean dikebumikan di Tanah Perkuburan Kalibata dan bersama-sama dengan enam lagi mangsa Gerakan 30 September, beliau diisytiharkan sebagai Pahlawan Revolusi Indonesia pada 5 Oktober 1965 oleh Sukarno. Sebelum peristiwa G30S, Tendean adalah sebahagian dari unit risikan di Borneo ketika Konfrontasi Indonesia-Malaysia. Beliau ditukarkan ke Jakarta untuk menjadi pembantu khas kepada Jeneral Abdul Haris Nasution.

Beliau terkorban apabila disalah anggap sebagai Jeneral Abdul Haris Nasution semasa G30S, sedangkan beliau cuma pembantu khas kepada Jeneral Abdul Harris.

Rujukan
-------

1. ↑
2. ↑
3. ↑



|  |  |
| --- | --- |
| Ikon tunas | Rencana berkenaan biografi ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Kereta Api Pasifik Kanada** (Inggeris: *Canadian Pacific Railway*, singkatan: **CPR**) atau juga dikenali sebagai **Pasifik Kanada** merupakan sebuah syarikat kereta api yang menyediakan perkhidmatan pengangkutan kereta api di Kanada dan Amerika Syarikat (AS). Syarikat ini diasaskan pada tahun 1881 lagi dan ibu pejabatnya terletak di Alberta, Kanada. Memiliki laluan kereta api sepanjang 22,500 kilometer (14,000 bt) di kedua-dua negara tersebut, laluan tersebut terbentang dari Montreal sehingga Vancouver dan sejauh Edmonton di utara. Rangkaian rel ini memberi khidmat di bandar-bandar utama di AS seperti Minneapolis, Chicago dan Bandaraya New York.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Kereta Api Pasifik Kanada*** |

* Laman sesawang rasmi
* Kisah dan sejarah Pasifik Kanada

Portal:* flag Kanada

|  |  |
| --- | --- |
| Ikon tunas | Rencana berkenaan kereta api atau tren ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Jordan** (Arab: الأردنcode: ar is deprecated ) merupakan sebuah negara yang mempunyai sokongan politik yang kuat dan pelbagai lokasi yang telah digunakan oleh pembuat filem dari seluruh dunia. Filem yang telah dirakam di Jordan termasuk *Indiana Jones and the Last Crusade* yang difilemkan di Petra pada 1988. *Lawrence of Arabia* diarahkan oleh David Lean difilemkan di padang pasir Wadi Rum pada 1961. Filem terbaharu yang dirakam di Jordan ialah *The Hurt Locker* arahan Kathryn Bigelow, *Redacted* arahan Brian De Palma, beberapa adegan unit kedua daripada *Transformers: Revenge of the Fallen*, *Fair Game* dibintangi Sean Penn, *Battle for Haditha* arahan Nick Broomfield. Filem Jordan seperti *Captain Abu Raed* juga diilhamkan dan difilemkan di negara itu.

Pada 2003, Jordan membangunkan Royal Film Commission – Jordan untuk menggalakkan pembikinan filem di negara ini dan melatih pembikin filem Jordan dalam seni pembikinan pawagam. Sebelum RFC, Amman Filmmakers Cooperative telah aktif dalam mempromosikan pembikinan filem digital melalui bengkel percuma di Amman dan komuniti terpinggir di Jordan. Filem oleh Amman Filmmakers Cooperative telah diterima baik di peringkat antarabangsa dan memenangi pelbagai anugerah.

Lihat juga
----------

* flagPortal Jordan
* Portal Filem

* Perfileman Arab
* Perfileman Asia
* Perfileman Timur Tengah

Rujukan
-------

1. 1 2  "Table 8: Cinema Infrastructure - Capacity". UNESCO Institute for Statistics. Diarkibkan daripada yang asal pada 5 November 2013. Dicapai pada 5 November 2013.
2. 1 2  "Table 11: Exhibition - Admissions & Gross Box Office (GBO)". UNESCO Institute for Statistics. Diarkibkan daripada yang asal pada 3 November 2013. Dicapai pada 5 November 2013.
3. ↑  Filmed in Jordan
4. ↑  "Film in Jordan web site". Diarkibkan daripada yang asal pada 3 Februari 2011. Dicapai pada 3 September 2009.
5. ↑  "Combat Zoning: Hollywood Conjures the Middle East" Entertainment Weekly, By Youyoung Lee, 28 September 2007
6. ↑  "Jordan News, "Jordan's Film Industry Aims for the Stars", 29 Januari 2008". Diarkibkan daripada yang asal pada 10 Disember 2008. Dicapai pada 3 September 2009.
7. ↑  Christian Science Monitor "Hollywood in Baghdad"
**Perfileman Emiriah Arab Bersatu**, **sinema di Emiriah Arab Bersatu**, atau **Pawagam Emiriah Arab Bersatu** (Arab: السينما في الإمارات العربية المتحدةcode: ar is deprecated ) bermula dengan beberapa filem cereka yang disiarkan di televisyen nasional sejak akhir 1980-an.

Pada 2002, Pertandingan Filem Emiriah telah ditubuhkan yang mempengaruhi generasi pembuat filem Emiriah untuk meneroka format filem pendek. Pertandingan itu digabungkan ke Festival Filem Abu Dhabi, yang akhirnya akan ditutup bersama dengan Festival Filem Teluk. Walau bagaimanapun, Festival Filem Antarabangsa Dubai telah diasaskan pada 2004 dan diteruskan sehingga kini. Pada April 2018, telah diumumkan bahawa edisi ke-15 festival itu akan ditangguhkan ke 2019, dilancarkan semula sebagai festival dwi-tahunan selepas berjalan setiap tahun selama 14 tahun.

Pada 2005, *The Dream* menjadi filem Emiriah pertama yang diedarkan di pawagam di seluruh UAE. Sementara itu, UAE mula menarik filem dan siri televisyen Asia Selatan, terutamanya terbitan Bollywood dan Lollywood.

Lihat juga
----------

* flagPortal Emiriah Arab Bersatu
* Portal Filem

* Perfileman Arab
* Perfileman Asia
* Perfileman Mesir
* Perfileman Timur Tengah

Rujukan
-------

1. 1 2  "Table 8: Cinema Infrastructure - Capacity". UNESCO Institute for Statistics. Diarkibkan daripada yang asal pada 26 Disember 2018. Dicapai pada 5 November 2013.
2. ↑  "Table 11: Exhibition - Admissions & Gross Box Office (GBO)". UNESCO Institute for Statistics. Diarkibkan daripada yang asal pada 24 Disember 2018. Dicapai pada 5 November 2013.
3. ↑  "International Box Office: 13 Hot Emerging Markets". The Hollywood Reporter. Dicapai pada 9 November 2013.
4. ↑  Vivarelli, Nick (19 April 2018). "Dubai Film Festival Cancels Next Edition, Ends Existing Format".
**Pengurapan Orang Sakit** adalah sakramen penyembuhan yang kedua di mana paderi akan mengurap minyak khusus pada pesakit. "Pengurapan orang sakit dapat dilayankan bagi setiap umat beriman yang telah mencapai penggunaan akal budi mula berada dalam bahaya yang disebabkan sakit atau usia lanjut" (kanon 1004; KGK 1514). Baru menderita sakit ataupun makin memburuknya kondisi kesehatan membuat sakramen ini dapat diterima berkali-kali oleh seseorang.

Dalam tradisi mazhab-mazhab Gereja Barat, sakramen ini diberikan hanya bagi orang-orang yang berada dalam aambang kematian, sehingga dikenal pula sebagai "Pengurapan Terakhir", yang dilayankan sebagai salah satu dari "Ritus-Ritus Terakhir"; ritus ini turut merangkumi:

* pengakuan dosa (jika orang yang sekarat tersebut secara fizikalnya tidak memungkin pesakit mengakui dosa sendiri, maka pesakit sekurang-kurangnya akan ditebuskan bergantung kepada setakat mana ada rasa penyesalan peakit atas dosa-dosanya ini,
* penjamuan yang dianggap sebagai suatu "bekalan perjalanan" (Latin: *Viaticum*code: la is deprecated ) saat pesakit menemui ajal.

Templat:Sakramen gereja Katolik

|  |  |
| --- | --- |
|  | Rencana berkenaan Kristian ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Sebuah **sistem siar raya** (bahasa Inggeris: *public address system*) adalah sebuah sistem elektronik terdiri daripada mikrofon, penguat, pembesar suara dan peralatan yang berkaitan. Ia meningkatkan jumlah (kelantangan) jelas suara manusia, alat muzik, atau sumber akustik mahupun muzik dan bunyi dirakam yang lain. Sistem ini digunakan di mana-mana tempat yang memerlukan agar seseorang penyiar atau penghibur dapat didengari pada jarak atau di kawasan yang besar. Penggunaan yang biasa termasuk stadium sukan, kenderaan dan kemudahan pengangkutan umum serta acara muzik langsung mahupun terakam. Sistem PA mungkin termasuk beberapa mikrofon atau sumber bunyi lain, mencampurkan konsol untuk menggabungkan dan mengubah beberapa sumber, dan beberapa penguat dan pembesar suara untuk jumlah kuat atau pengedaran yang lebih luas.

Sistem siar raya mudah sering digunakan di tempat-tempat kecil seperti auditorium sekolah, gereja dan bar kecil. Sistem siar raya dengan banyak pembesar suara pula digunakan secara meluas untuk membuat pengumuman di depan lokasi dan bangunan awam, institusi dan komersial seperti sekolah, stadium serta kapal dan pesawat kelas penumpang. Sistem interkom yang dipasang di banyak bangunan mempunyai kedua-dua pembesar suara di seluruh unit bangunan serta mikrofon di banyak bilik agar penghuni boleh membuat dan membalas pengumuman.

Sistem kecil
------------

Sistem siar raya yang digunakan dalam sesebuah sekolah
Sistem siar raya yang paling mudah, dan kecil terdiri daripada mikrofon, penguat dan satu atau lebih pembesar suara. Sistem jenis ini sering menggunakan 50 hingga 200 watt kuasa dan sering digunakan di tempat-tempat kecil seperti auditorium sekolah, gereja, dan kedai kopi. Sistem siar raya ini boleh menjangkau ke seluruh bangunan sama ada ia bersaiz  restoran, kedai, sekolah rendah atau bangunan pejabat. Sumber suara seperti pemain cakera padat atau radio mungkin akan dihubungkan agar muzik dimainkan melalui sistem. Sistem bateri 12 volt atau lebih kecil mungkin dipasang di dalam kenderaan seperti bas pelancong atau bas sekolah, jadi pemandu pelancong dan/atau pemandu boleh bercakap kepada semua penumpang. Sistem jenis mudah alih ini mungkin akan dikuasakan oleh bateri dan/atau pemasangan sistem kepada soket dinding elektrik. Ia mungkin juga digunakan untuk berucap kepada kelompok yang lebih kecil seperti sewaktu sesi taklimat atau mesyuarat mumpulan. Sistem janaan bateri boleh digunakan oleh pemandu yang bercakap kepada pelanggan semasa lawatan berjalan.

Sistem besar
------------

Sistem siar raya berskala besar yang terdiri daripada penguat, pengadun (mixer) dan penghala (router) untuk sebuah lapangan terbang antarabangsa
Beberapa sistem PA mempunyai pembesar suara yang menampung lebih dari satu bangunan, menjangkau seluruh kampus kolej, pejabat atau tapak industri, mahupun seluruh luar kompleks (contohnya stadium olahraga). Sistem yang lebih besar juga boleh digunakan sebagai sistem siaran amaran dalam keadaan darurat.

Rujukan
-------

1. ↑  'sistem siar raya' - Kamus Bahasa Inggeris. *Pusat Rujukan Persuratan Melayu*. Dewan Bahasa dan Pustaka. Dicapai pada 23 Disember 2017.
**Sitakunda** atau **Bandar Sitakunda** (Benggali: *সীতাকুণ্ড শহর*code: bn is deprecated  ) ialah sebuah pusat pentadbiran dan satu-satunya perbandaran (*Paurashava*) Upazila Sitakunda di Daerah Chittagong, Bangladesh. Sitakunda terkenal dengan Kuil Chandranath dan kuil-kuil Hindu-nya. Terdapat mata air panas 5 km di utara bandar.

Pentadbiran
-----------

Pekan Sitakunda mempunyai 9 wad yang dibahagikan kepada 22 *mahalla*, dengan populasi 36,650 orang diagihkan kepada 6,914 unit isi rumah (purata saiz isi rumah 5.3), termasuk 18,662 lelaki dan 17,988 wanita (nisbah lelaki:perempuan ialah 104:100). Mahalla paling terkenal termasuk Yakubnagar, Nunachara, Mohadebpur, Sobanbagh, Bhuiyan Para, Chowdhury Para (juga dikenali sebagai Premtala), Moulvi Para, Amirabad, Edilpur dan Shibpur.

Sejarah
-------

Untuk mengurangkan tekanan penduduk terhadap Chittagong, Sitakunda telah dibangunkan sebagai bandar satelit, serta zon yang dipilih bagi pembangunan perindustrian bersama-sama dengan Bhatiari.  Perbandaran ini berkembang pesat sebagai pusat bandar, terutamanya di dalam dan sekitar *mouza* Sitakunda dan Mahadebpur, tempat Pejabat Pegawai Upazila Nirbahi dan pejabat kerajaan utama lain, sekolah menengah dan kolej lelaki, tetapi perkhidmatan dan kemudahan awam seperti elektrik, air minuman, saliran dan pelupusan sampah kurang disediakan.

Geografi
--------

Pekan ini terletak di atas tanah rata yang tidak terputus dengan mendapan aluvium yang terletak di bawah paras air pasang besar, bebas daripada kesan pasang surut dan banjir kilat di kawasan itu disebabkan oleh sebuah benteng.

Rujukan
-------

1. ↑  Prem Ranjan Dev, "Of Shiva Chaturdashi and Sitakunda", *The Daily Star* (Dhaka), 2007-02-07. Retrieved on 2009-02-02
2. ↑  Mohammed Abdul Baten & Rashedul Tusher, "Time to move to green energy", *The Daily Star* (Dhaka), 2007-02-07. Retrieved on 2009-02-02
3. ↑  "Area, Population and Literacy Rate by Paurashava- 2001" (PDF). Population Census Wing, BBS. Diarkibkan daripada yang asal (PDF) pada 2008-12-17. Dicapai pada 2007-09-03.
4. ↑  "Household and Population of Statistical Metropolitan Areas in Bangladesh - 2001" (PDF). Population Census Wing, BBS. Diarkibkan daripada yang asal (PDF) pada 2007-09-28. Dicapai pada 2007-09-03.
5. ↑  Chowdhury, Shimul Kumar (2012). "Sitakunda Upazila". Dalam Islam, Sirajul; Jamal, Ahmed A. (penyunting). *Banglapedia: National Encyclopedia of Bangladesh* (ed. Second). Asiatic Society of Bangladesh.
6. ↑  "Sitakunda Upazila: Census Results at a Glance - 2001 (Community Series)" (PDF). Population Census Wing, BBS. Dicapai pada 2007-09-03.
7. ↑  Urban mass transportation for Chittagong - I, Imon Chowdhooree and Kanu Kumar Das, *The Daily Star*, Urban Page, 2005-04-08; retrieved: 2007-09-18
8. 1 2  Land Use Plan of Sitakunda Paurashava Diarkibkan 2010-02-15 di Wayback Machine; Urban Development Directorate, Government of Bangladesh, 2006; retrieved: 2007-08-28
**Keladi Tikus** atau nama saintifiknya ***Typhonium flagelliforme*** merupakan sejenis keladi dengan ketinggian antara 20-30 cm.

Antara khasiat herba ini adalah banyak berkaitan dengan penyakit barah seperti penyakit barah payu dara. paru-paru, rektum, hati, prostat, pangkal rahim dan buah pinggang.

Kegunaan
--------

Keladi tikus dikatakan dapat membunuh sel-sel barah dan membaiki semula sel yang telah rosak akibat kemoterapi. Herba ini bersifat antivirus dan antibakteria. Pati tumbuhan keladi yang diminum dapat digunakan membersihkan racun dalam tubuh, melancarkan perkemihan dan secara umum membersihkan sistem pencernaan. Hampas keladi tikus yang ditumbuk boleh terus disapukan ke bahagian tubuh yang luka agar nanah keluar dan bengkak berkurangan.[*perlu rujukan*]

Keladi tikus adalah tumbuhan yang telah mengalami kelupusan kerana tidak ramai yang mengenalinya menyebabkan pokok ini semakin hari semakin dilupakan kewujudannya. Herba keladi tikus mempunyai tahap antikanser yang tinggi, terutama pada pokok yang berusia dua hingga ke enam bulan, kadar antikanser yang paling tinggi dikesan pada pokok matang yang berusia lebih dari 6 bulan. Rujukan daripada laman web tempatan menunjukkan terdapat kajian klinikal (*control studies*) berskala besar yang telah dibuat oleh beberapa universiti di Malaysia, termasuk Universiti Putra Malaysia, Universiti Sains Malaysia serta Universiti Malaya berkaitan dengan kandungan *Ribonsome Inactivating Protein* yang terkandung pada herba keladi tikus ini yang berpotensi menyerang sel kanser daripada terus berkembang.

Rujukan
-------

1. ↑  Kew World Checklist of Selected Plant Families
2. ↑  "Keladi Tikus". Diarkibkan daripada yang asal pada 2006-06-14. Dicapai pada 2008-03-05.
3. ↑  Keladi Tikus[*pautan mati kekal*]
4. ↑  Keladi Tikus
**Sita Air** adalah syarikat penerbangan yang berpangkalan di Sinamangal, Kathmandu, Nepal; Pangkalan utama syarikat penerbangan adalah di Lapangan Terbang Antarabangsa Tribhuvan dengan hub di Lapangan Terbang Pokhara dan Lapangan Terbang Nepalganj. Pada bulan Ogos 2014, Pihak Berkuasa Penerbangan Awam Nepal melarang syarikat penerbangan ini daripada membawa penumpang kerana bimbangan akan keselamatan dan gagal memenuhi piawaian antarabangsa. Syarikat penerbangan ini dibenarkan untuk meneruskan operasi penerbangan kargo. Walau bagaimanapun, menjelang 2016, syarikat penerbangan itu dibenarkan kembali mengendalikan perkhidmatan penumpang.

Dornier 228 Sita Air diletakkan di Lapangan Terbang Antarabangsa Tribhuvan (Februari 2013).

Sejarah
-------

Syarikat penerbangan ini memperolehi sijil pengendali udara pada tahun 2000, dan ditubuhkan pada bulan Oktober 2000, tetapi tidak beroperasi sehingga tahun 2003 disebabkan oleh pergolakan politik di Nepal. Operasi bermula pada 6 Februari 2003 dengan satu Dornier Do 228; pesawat kedua telah ditambah pada bulan April 2003. Pada tahun 2016, syarikat penerbangan ini dijual kepada Agrawal Group yang berpangkalan di Biratnagar sebanyak NPR 550,000,000. Pada 2017, Sita Air membeli dua lagi Dornier 28 daripada Simrik Airlines.

Destinasi
---------

Sita Air kini mengendalikan perkhidmatan ke destinasi domestik yang berikut (sehingga Mac 2017):

|  |  |
| --- | --- |
|  | Hab |
|  | Bermusim/Servis Sewa |
|  | Ditamatkan |

| Bandar | Daerah | Lapangan Terbang |
| --- | --- | --- |
| Bajura | Bajura | Lapangan Terbang Bajura |
| Chandannath | Jumla | Lapangan Terbang Jumla |
| Jomsom | Mustang | Lapangan Terbang Jomsom |
| Juphal | Humla | Lapangan Terbang Dolpa |
|
| Kathmandu | Kathmandu | Lapangan Terbang Antarabangsa Tribhuvan |
| Lukla | Solukhumbu | Lapangan Terbang Tenzing–Hillary |
|
| Manthali | Ramechhap | Lapangan Terbang Ramechhap |
| Nepalganj | Banke | Lapangan Terbang Nepalganj |
|
| Phaplu | Sankhuwasabha | Lapangan Terbang Phaplu |
| Pokhara | Kaski]] | Lapangan Terbang Pokhara |
| Rara National Park | Mugu | Lapangan Terbang Talcha |
| Simikot | Humla | Lapangan Terbang Simikot |
|
| Tumlingtar | Sankhuwasabha | Lapangan Terbang Tumlingtar |
|

Pesawat
-------

Sita Air mengendalikan pesawat berikut:

* 4 Dornier Do 228

Rujukan
-------

1. ↑  "Flight Schedule". Sita Air. Dicapai pada 1 May 2018.
2. ↑  Sita Air Fleet Diarkibkan 2014-11-01 di Wayback Machine Retrieved 4 March 2011

1. ↑  Sita Air has no registered ICAO code allocated, but uses 'STA' on scheduling, ticketing and baggage (as an official ICAO code would be used). However, officially, the ICAO Code 'STA' is allocated to Star Aviation UK.
**Kegagalan jantung**, kerap dipanggil **kegagalan jantung kongestif**, berlaku apabila jantung tidak mampu menyediakan tindakan pam secukupnya untuk mengekalkan aliran darah untuk menemui keperluan badan. Kegagalan jantung boleh menyebabkan sebilangan gejala termasuk kependekan nafas, pembengkakan kaki, dan intoleransi latihan. Keadaan ini didiagnosis dengan pemeriksaan fizikal pesakit dan disahkan dengan ekokardiografi. Ujian darah membantu untuk menentukan sebab. Rawatan bergantung pada keterukan dan sebab kegagalan jantung. Pada pesakit kronik yang dalam keadaan stabil, rawatan biasanya terdiri daripada langkah gaya hidup seperti pemberhentian merokok, senaman ringan, perubahan diet, dan ubat-ubatan. Kadang-kadang, bergantung pada etiologi, keadaan ini dirawat dengan peranti terimplan (perentak atau peranti bantuan ventrikel) dan kadang-kadang transplantasi jantung diperlukan.

Rujukan
-------

1. ↑  *heart failure* di Kamus Perubatan Dorland
2. ↑  "Heart failure". *Health Information*. Mayo Clinic. 23 Disember 2009. DS00061.
3. ↑  "Definition of Heart failure". *Medical Dictionary*. MedicineNet. 27 April 2011.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Kegagalan jantung*** |

* American Heart Association's Heart Failure web site – information and resources for treating and living with heart failure.
* Heart Failure Matters – patient information website of the Heart Failure Association of the European Society of Cardiology
* Heart failure in children Diarkibkan 2013-03-14 di Wayback Machine by Great Ormond Street Hospital, London, UK
**Sri Rahayu Mohd Yusop** adalah seorang penulis wanita dari Malaysia.

Pada 31 Oktober 2011, dalam majlis penyampaian Hadiah Sastera Kumpulan Utusan-ExxonMobil 2010 (HSKU) Sri Rahayu bagi tahun keenam berturut-turut apabila karyanya Bima Sakti Menari diumumkan sebagai pemenang tempat pertama. Sebagai pemenang, Sri Rahayu membawa pulang wang tunai berjumlah RM7,000 dan hadiah iringan.HSKU kali ke-26 ini dianjurkan sejak 1985 dan ia juga merupakan antara acara sempena program Sastera Utusan 2011 yang turut memuatkan Malam Puisi Utusan 2011 pada 5 Oktober 2011.

Hasil penulisan
---------------

1. Impuls/Roh ; Utusan Publications & Distributors, 2010
2. Kasih nan agung ; Utusan Publications & Distributors, 2009.
3. Warisnya Kalbu ; Utusan Publication & Distributors, 2008.
4. Odisi tanah kencana ; Utusan Publications & Distributors, 2007.
5. Merdekakan cinta Ratna; Utusan Publications & Distributors, 2003.
6. Bukan legasi lalang ; Utusan Publications & Distributors, 2001.

Rujukan
-------

1. ↑  Sri Rahayu ungguli Hadiah Sastera enam tahun berturut-turut
**Sistem universiti** ialah satu tetapan berbilang universiti dan kolej gabungan yang biasanya diedarkan secara geografi. Lazimnya, semua universiti ahli dalam sistem universiti berkongsi komponen yang sama antara semua pelbagai nama mereka. Biasanya, semua universiti ahli sistem universiti ditadbir oleh badan pentadbir seluruh sistem, seperti lembaga pemegang amanah atau lembaga pemangku raja. Di Amerika Syarikat, banyak negeri mempunyai satu atau dua sistem universiti negeri di mana kebanyakan universiti mereka yang dibiayai awam diselaraskan, baik dalam nama dan tadbir urus. Selain itu, universiti untung, seperti Universiti DeVry, lazimnya mempunyai berbilang kampus yang berkongsi nama yang sama; ini mungkin, tetapi tidak selalu, digambarkan sebagai sistem universiti.

Rujukan
-------

1. ↑  Wells, Paul (2004-09-06). "Canada's University System Ailing". Macleans. Diarkibkan daripada yang asal pada 2008-02-05. Dicapai pada 2007-06-21. Cite journal requires `|journal=` (bantuan)
2. ↑  Shattock, Michael (1997). *The Creation of a University System*. Blackwell. ISBN 0-631-20300-1.
**Khieu Samphan** (lahir pada 27 Julai 1931) merupakan bekas Presiden Demokratik Kampuchea (Kemboja) dari 1976 hingga 1979. Beliau merupakan pemimpin yang sangat berkuasa semasa pergerakan Khmer Rouge memerintah Kampuchea. Beliau merupakan seorang China Kemboja.

Khieu Samphan merupakan seorang pemimpin pejuang Khmer Rouge yang bijak. Pernah belajar di Paris, Perancis pada 1950-an dalam jurusan ekonomi dan politik. Tahun 1959 mendapat PhD dengan tesis bertajuk 'Ekonomi dan Pembangunan Industri Kemboja'. 

Beliau juga salah seorang pengasas Persatuan Pelajar Kemboja pada awal 1950-an yang darinya lahir pergerakan yang cenderung ke arah perjuangan kiri pada 1970-an yang akhirnya membentuk Khmer Rouge. Pada 1956 beliau mengasaskan Kesatuan Pelajar Khmer pula selepas Persatuan Pelajar Kemboja ditutup phak berkuasa.

Setelah pulang dari Paris selepas mendapat ijazah kedoktoran pada 1959, Khieu Samphan bertugas di Universiti Phnom Penh dan menerbitkan majalah L'Observateur menggunakan bahasa Perancis.

Pada 13 November 2007, Khieu Samphan dilaporkan diserang penyakit angin ahmar setelah terjatuh di rumahnya di Pailin, kubu kuat rejim Khmer Rouge. Pailin terletak di sempadan Thailand - Kemboja. Beliau dimasukkan ke Hospital Calmette, Phnom Penh atas arahan Perdana Menteri Kemboja, Hun Sen. Kerajaan bimbang dipersalahkan jika Khieu Samphan mati tanpa mendapat rawatan.

Pada 12 November 2007 bekas Timbalan Perdana Menteri Khmer Rouge dan Menteri Luar Ieng Sary bersama isteri Ieng Thirith telah ditahan atas kesalahan jenayah ketika berkuasa. Ieng Thirith ilah Menteri Hal Ehwal Sosial. Bekas ideologis Khmer Rouge, Nuon Chea dan Kaing Guek Eav (Duch) telah ditahan pada Januari 2007 atas dakwaan jenayah perang dan jenayah kemanusiaan. Peguam bela Khieu Samphan ialah Say Bory.

Buku Khieu Samphan bertajuk *Reflection on Cambodian History Up to the Era of Democratic Kampuchea* telah diterbitkan. Beliau menulis tentang Pol Pot dan dasar-dasar pemerintahannya yang sebenarnya tidaklah begitu zalim. Beliau banyak mempertahankan dasar-dasar semasa rejim Khmer Rouge dan menafikan terbabit dalam jenayah perang. Dasar-dasar kerajaan sekarang dikecam kerana banyak rasuah dan pelbagai penyakit sosial.

Pada 19 November 2007, selepas keluar dari hospital, Khieu Samphan telah ditahan oleh Tribunal Kemboja kerana jenayah perang dan hak asasi manusia. Beliau adalah pemimpin kanan ke-5 yang ditahan oleh Tribunal Kemboja kerana pembunuhan beramai-ramai *Killing Field* 1975-1979 yang menyebabkan kematian dan kebuluran seramai 1.7 juta penduduk. 

|  |  |
| --- | --- |
|  | Wikimedia Commons mempunyai media berkaitan ***Khieu Samphan*** |


|
|  |
| Didahului oleh**Penn Nouth** | **Perdana Menteri Kemboja**1976–1976 | Diikuti oleh:**Pol Pot** |
**Pesta Gendang Nusantara** ke-13 diadakan di Dataran Bandaraya, Ayer Keroh, Melaka jam 8.00 -12.00 malam. Ia diadakan sempena sambutan ulang tahun ketujuh perisytiharan Bandaraya Melaka Bersejarah. Bandaraya Melaka dibangunkan sebagai Bandaraya Warisan Dunia.

Kira-kira 20,000 penonton hadir menyaksikan persembahan. Tetamu kenamaan yang hadir ialah Yang Dipertua Negeri Melaka Tun Mohd Khalil Yaakob dan isteri Toh Puan Zurina Kassim. Lain-lain ialah Ketua Menteri Melaka Datuk Seri Mohd Ali Rustam dan isteri Datin Seri Asmah Abdul Rahman, duta dan pesuruhjaya tinggi asing.

Peserta
-------

Seramai 1,300 artis budaya daripada 28 kumpulan kebudayaan dalam dan luar negara terlibat. Mereka termasuklah dari Indonesia, Filipina, Sri Lanka, Korea, India, China, Singapura dan Uzbekistan. Penyertaan antarabangsa ini dapat merapatkan hubungan negara luar dengan Malaysia.

Datuk Bandar Majlis Bandaraya Melaka Bersejarah (MBMB) telah sebagai anggota lembaga pengarah Pertubuhan Bandaraya Warisan Dunia yang beribu pejabat di Quebec, Kanada bagi tempoh 2009 hingga 2011.

Rujukan
-------

1. ↑  20,000 Tonton Persembahan Perdana Pesta Gendang Nusantara
Huruf Yunani π, simbol pemalar *pi*.
**Pi** (Jawi: ‏ڤي‎code: ms is deprecated ‎) atau **pai** (Jawi: ‏ڤاي‎code: ms is deprecated ‎) ialah satu pemalar matematik digunakan dalam pengiraan ruang Euclid mewakili nilai kadar mengaitkan ukur lilit sesebuah bulatan kepada diameternya, pemalar ini sering digunakan dalam matematik, fizik dan kejuruteraan dengan nama lainnya **pemalar Archimedes** (*Archimedes's constant*) atau **nombor Ludolph**. Pemalar ini ditandakan dengan huruf Yunani π yang senama bersamaan dengan π ≈ 3.14159, ia pertama kali digunakan ahli matematik William Jones dari Wales pada tahun 1706.

Nilai pi ini tidak dapat dinisbahkan apatah lagi dinyatakan bersamaan (dengan 8 tempat perpuluhan di sini) **3.14159265**. Kadang-kadang, nilai pecahan 22/7 digunakan sebagai penganggaran menghampiri nilai tentu ini.

Beberapa rumus mudah yang membabitkan *π* :

* Lilitan, *p* suatu bulatan berjejari, *r*

{\displaystyle p=2\pi {r}\!}
* Luas, *l* suatu bulatan berjejari, *r*

{\displaystyle l=\pi r^{2}\!}
* Luas permukaan, *l* suatu sfera berjejari, *r*

{\displaystyle l=4\pi r^{2}\!}
* Isipadu suatu sfera berjejari, *r*

{\displaystyle \mathrm {Isipadu} ={\frac {4\pi r^{3}}{3}}}
Nilai sesuatu sudut boleh diukur dengan nisbah di antara bahagian lilitan bulatan yang dirangkuminya kepada jejari bulatan tersebut, yang disebut sebagai unit radian (simbol *rad*). Oleh itu sudut 180o adalah bersamaan *π* rad.

Lihat juga
----------

Jika diameter bulatan ialah 1 unit, maka ukur lilitnya ialah π unit.
* Geometri
* Trigonometri

Rujukan
-------

1. ↑  Weisstein, Eric W. "Pi". *mathworld.wolfram.com* (dalam bahasa Inggeris). Dicapai pada 2020-08-10.
2. ↑  Bogart, Steven. "What Is Pi, and How Did It Originate?". *Scientific American* (dalam bahasa Inggeris). Dicapai pada 2020-08-10.
3. ↑  Jones, William (1706). *Synopsis Palmariorum Matheseos : or, a New Introduction to the Mathematics* (dalam bahasa Inggeris). m/s. 243, 263. Diarkibkan daripada yang asal pada 25 March 2012. Dicapai pada 15 October 2017.

|  |  |
| --- | --- |
| Ikon tunas | Rencana berkaitan matematik ini ialah rencana tunas. Anda boleh membantu Wikipedia dengan mengembangkannya. |

* l
* b
* s

|  |  |
| --- | --- |
| Ikon tunas | Rencana berkenaan geometri ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Kanselor Persekutuan Republik Austria** (Bahasa Jerman: *Bundeskanzler der Republik Österreich*, kadang-kala disingkatkan sebagai *Kanzler*) ialah ketua pemerintah bagi Republik Austria. Kanselor Austria mempengerusikan dan memimpin kabinet yang terdiri daripada kanselor, naib kanselor dan menteri-menteri. Kabinet ini membentuk cabang eksekutif negara bersama-sama presiden yang menjadi ketua negara. Walaupun secara rasminya sebagai ahli yang setara di dalam kabinet, jawatan kanselor dianggap sebagai kedudukan paling berkuasa dalam politik Austria, dan oleh itu adalah dianggap ketua eksekutif *de facto* negara. 

Karl Nehammer dari Parti Rakyat Austria mengambil alih kerusi jawatan ini pada 6 Disember 2021 berikutan peletakan jawatan Sebastian Kurz dan Alexander Schallenberg yang seperjuangan berturut-turut. Sebelum ini juga berlakunya tempoh interim di mana Brigitte Bierlein menjadi wanita pertama memegang kerusi tersebut dari Jun 2019 hingga Januari 2020.

Rujukan
-------

1. ↑  "Austria's first female chancellor to lead interim government". *www.thelocal.at* (dalam bahasa Inggeris). 31 May 2019. Dicapai pada 26 November 2019.

Pautan luar
-----------

* Kategori berkenaan Kanselor Persekutuan Austria di Wikimedia Commons
* Tapak web rasmi Edit this at Wikidata
Pergerakan melibatkan perubahan di dalam kedudukan, seperti di dalam perspektif ini yang meninggalkan Stesen Yongsan dengan cepat.
Di dalam fizik, **pergerakan** bermaksud perubahan di dalam kedudukan sesuatu jasad. Perubahan di dalam pergerakan adalah hasil daripada daya yang dikenakan. Lazimnya pergerakan boleh digambarkan di dalam bentuk halaju, pecutan, sesaran, dan masa. Sesuatu halaju objek atau halaju benda tidak berubah kecuali ia dikenakan oleh suatu daya, seperti yang digambarkan oleh hukum pertama Newton juga dikenali sebagai inersia. Sesuatu momentum benda adalah berhubung terus dengan jisim dan halajunya, dan jumlah momentum bagi semua objek di dalam satu sistem tertutup (ia tidak dipengaruhi oleh daya-daya luaran) tidak berubah dengan masa, seperti yang digambarkan oleh hukum keabadian momentum.

Rujukan
-------

1. ↑  Nave, R. 2005. Motion. HyperPhysics. Georgia State University

| * l
* b
* s
Kinematik |
| --- |
| 
← Kamirkan … Bezakan →
Sesaran (Jarak) | Halaju (Laju) | Pecutan | Sentakan | Detap  | Gemersik | Letupan
 |  |
Alat *siku* yang biasa.
**Siku** (dari bahasa Aymara, juga dalam Quechua: *antara*code: qu is deprecated  ) ialah sejenis alat seruling ikat khusus dimainkan seluruh banjaran Andes benua Amerika Selatan terutamanya dalam kalangan masyarakat Aymara kawasan penara tinggi pergunungan dan sekitar Tasik Titicaca antara Bolivia dan Peru.

Alat *siku* jenis Aymara ini diperbuat daripada rebung buluh tetapi juga telah dibuat dari bulu kondor, tulang, dan banyak bahan-bahan lain. Buluh jenis berdinding nipis (*songo*) lebih diidamkan kerana mampu memberikan bunyi yang lebih nyaring namun rapuh. Alat *antara* jenis Quechua pula secara tradisinya diperbuat daripada batang-batang sejenis rotan spesies *Arundo donax* yang diikat sejalur dua tali rotan membentuk satah trapezoid seakan rakit; buluh yang berbagai saiz menghasilkan bunyi yang sama berbagai sifatnya.

Rujukan
-------

1. ↑  Kolasinski, Andrew (2015-05-09). "Siku Panflutes Bring Home The Sound Of The Andes". *South American Vacations* (dalam bahasa Inggeris). Dicapai pada 2019-07-05.
2. ↑  "Panpipes of the Americas". *Native Flutes Walking*. Dicapai pada 2019-07-05.
Pilihan **raya negeri Sabah 1971** dijadualkan berlangsung pada Oktober 1971 dengan tujuan memperbaharui 32 kerusi di Dewan Undangan Negeri bagi tempoh 1971-1976. Mereka telah diadakan tidak lama selepas kuasa perundangan dipulihkan di negara ini berikutan Insiden 13 Mei 1969. Bagaimanapun, ketika pembangkang memboikot pilihan raya itu, Perikatan Sabah, yang terdiri daripada Pertubuhan Kebangsaan Bersatu Sabah (USNO) dan Persatuan Cina Sabah (SCA), memenangi semua kerusi tanpa bertanding, jadi pilihan raya itu sendiri dibatalkan pada hari penamaan calon.​

Sehingga hari ini, walaupun kemenangan yang tidak bertanding meluas dalam proses pilihan raya Malaysia (2013 akan menjadi satu-satunya pilihan raya di mana semua kerusi parlimen dan negeri dipertandingkan),ini adalah satu-satunya peristiwa dalam mana-mana proses pilihan raya di negara ini selepas kemerdekaan di mana keseluruhan undi itu sendiri dibatalkan kerana tidak bertanding mana-mana kerusi. Dengan semua dewan undangan negeri yang memihak kepadanya, Mustapha Harun dipilih semula untuk penggal kedua.
**Shō Kei** (尚敬, Mandarin *pinyin*: *Shàng Jìng*; lahir 3 Ogos 1700 – meninggal 14 Mac 1752 pada umur 51 tahun) merupakan Raja Kerajaan Ryūkyū (ms. 1713-1752). Pemerintahannya, yang dipandu kuat oleh penasihat kerajaan Sai On, dianggap sebagai zaman politik dan ekonomi emas dan periode budaya Okinawa yang berkembang pesat.

Sho Kei memberi penekanan besar pada hubungan dengan wilayah Satsuma, salah satu wilayah kekuasaan paling kuat selama Jepang dari keshogunan Tokugawa. Reformasi utamanya adalah pemulihan keuangan, pelestarian sumber daya hutan dan revitalisasi pertanian. Di bawah komandonya, penasihat negara Sion memperketat kontrol atas perdagangan yukon dan gula, membeli gula dengan harga murah tanpa pajak, dan telah menjualnya di Jepang dengan harga tinggi. Ini membawa pendapatan treasury. Dia kemudian melarang warga pindah ke kota, aktif berpartisipasi dalam pengembangan pertanian.

Kebijakan luar negeri
---------------------

Lokasi Kerajaan Ryukyu di pulau-pulau dengan nama yang sama Dimungkinkan untuk melihat Tiongkok, Taiwan, dan Jepang saat ini sebagai tetangga Kerajaan
Kaisar Kangxi dari Qing, yang memerintah secara bersamaan dengan Sho Ken
Kerajaan Ryukyu memiliki hubungan diplomatik dengan dinasti Qing dan Kesyogunan Tokugawa. Pada 1716, Wang Syo Kei mengirim Sion sebagai duta besar ke Qing. Tujuan Kedutaan Ryukyu adalah untuk menerima persetujuan Shё Kei oleh Wukü baru dari Kaisar Kangxi dari Qing. 

Pada 1719, Duta Besar Tiongkok Hai Bao dan Xu Baoguang tiba di negara bagian Ryukyu. Para duta membawa investasi Kaisar Kangxi. Dan dia juga mengiriminya kedutaan untuk berterima kasih kepada Keshogunan Tokugawa pada tahun 1714, 1718, 1748. Para duta besar Ryukyu memberi selamat kepada para Shogun Jepang atas pengangkatan mereka.

Setelah menggantikan ayahnya Shō Eki pada tahun 1713, Shō Kei menunjuk penasihatnya yang terpercaya dan terpercaya Sai On untuk Sanshikan, Dewan Tiga Kepala Penasihat Kerajaan, pada tahun 1728. Pemerintahannya dikenal karena sejumlah perkembangan, termasuk reformasi ekonomi dan upaya konservasi dilaksanakan di bawah bimbingan Sai On, perubahan politik, dan perkembangan akademik.

| Persondata |
| --- |
| Nama | Sho Kei |
| Nama alternatif |  |
| Pemerihalan ringkas |  |
| Tarikh kelahiran | 1700 |
| Tempat kelahiran |  |
| Tarikh kematian | 1752 |
| Tempat kematian |  |

Referensi
---------

|  |  |
| --- | --- |
| Ikon tunas | Rencana berkenaan biografi ini ialah rencana tunas. Anda boleh membantu Wikipedia dengan mengembangkannya. |

* l
* b
* s

1. ↑  "Shō Kei." *Okinawa rekishi jinmei jiten* (沖縄歴史人名事典, "Encyclopedia of People of Okinawan History"). Naha: Okinawa Bunka-sha, 1996. p40.
2. ↑  Пусковойт Е. В. История Королевство Рюкю (с древнейших времен до ликвидаций) — Владивосток, Русский остров: 2008. — 129 стр. илл. С. 79-80
3. 1 2  «Сё Кэй»
**Kaunti Sonbong**, dahulunya dipanggil **Unggi** (Chosŏn'gŭl : 웅기, Hancha : 雄基), ialah subbahagian bandar Rason di Korea Utara. Ia terletak di hujung timur laut Korea Utara, bersempadan dengan Rusia dan China. Ia terletak di Teluk Unggi. Sebuah lombong uranium didakwa terletak di sana, begitu juga loji janakuasa minyak 200 megawatt.

Tapak Revolusi Sonbong di sana didedikasikan untuk lawatan Kim Jong-suk pada November 1945. Ia termasuk Muzium Revolusi Sonbong, monumen tapak bersejarah dan tempat tinggal.

Bahagian pentadbiran
--------------------

Kaunti ini dibahagikan kepada 1 bandar ("Ŭp"), 2 daerah pekerja ("Rodongjagu") dan 10 kampung ("Ri"):

* Sŏnbong-ŭp (선봉읍/先鋒邑)
* Tuman'gang-rodongjagu (두만강로동자구/豆滿江勞動者區)
* Ungsang-rodongjagu (웅상로동자구/雄尙勞動者區)
* Chosal-li (조산리/造山里)
* Hahoe-ri (하회리/下檜里)
* Hayŏp'yŏng-ri (하여평리/下汝坪里)
* Hongŭi-ri (홍의리/洪儀里)
* Kulp'o-ri (굴포리/屈浦里)
* Paekhang-ri (백학리/白鶴里)
* Pup'o-ri (부포리/鮒浦里)
* Sahoe-ri (사회리/四會里)
* Uam-ri (우암리/牛岩里)
* Wŏnjŏng-ri (원정리/元汀里)

Pengangkutan
------------

Sonbong ialah rangkaian kereta api Korea Utara ke Rusia. Sebuah jambatan kereta api melintasi Sungai Tumen antara stesen kereta api sempadan Daerah Pekerja Tumangang, Sonbong dan Khasan, Rusia. Sambungan ini terletak pada salah satu daripada dua laluan yang dicadangkan untuk menghubungkan Korea Selatan melalui kereta api ke Rel Trans-Siberia dan seluruh Eurasia, yang lain melalui Sinuiju. Rangkaian kereta api melalui Sonbong digunakan dengan membawa 10,000 penumpang pada tahun 2005.

Sonbong ialah satu perhentian kereta api Laluan Hambuk. Ia juga dihubungkan melalui jalan raya.

Terdapat sebuah pelabuhan di Pelabuhan Sonbong .

Lihat juga
----------

* Senarai bandar di Korea Utara
* Geografi Korea Utara

Rujukan
-------

1. ↑  "Sonbong, North Korea". Geoba.se. Dicapai pada Jan 8, 2013.
2. ↑  "Unggi/Sonbong-gun". *GlobalSecurity.org*. Dicapai pada 2006-01-24.
3. 1 2  "Revolutionary Sites Associated with Immortal Exploits of Kim Jong Suk". KCNA. 22 December 2003. Diarkibkan daripada yang asal pada 12 October 2014.
4. ↑  Blagov, Sergei (September 11, 2006). "Russia, China, Japan and South Korea to launch new sea route linking China and Japan". The Jamestown Foundation. Diarkibkan daripada yang asal pada 2006-10-17. Dicapai pada 2006-11-15.

|  |  |
| --- | --- |
| Ikon tunas | Rencana berkaitan Korea Utara ini ialah rencana tunas. Anda boleh membantu Wikipedia dengan mengembangkannya. |

* l
* b
* s

Koordinat: 42°21′N 130°24′E﻿ / ﻿42.350°N 130.400°E﻿ / 42.350; 130.400
**Shō On** (尚温, Mandarin *pinyin*: *Shàng Wēn*; lahir 25 April 1784 – meninggal 8 Ogos 1802 pada umur 18 tahun) merupakan Raja Kerajaan Ryūkyū yang memerintah 1795 hingga 1802. Beliau membuat sumbangan besar kepada pendidikan Ryukyu pada zamannya.

Shō On merupakan cucu sulung bekas raja, Shō Boku. Bapanya Shō Tetsu (尚哲) meninggal dunia ketika Shō Boku masih hidup, dengan itu dia menjadi pewaris kerajaan. Selepas kematian Shō Boku, Shō Pada ditabalkan sebagai raja. Walau bagaimanapun, Shō On baru berusia 11 tahun, gurunya Sai Seishō (蔡世昌) menjadi Kokushi (国師), berkhidmat sebagai pemangku raja.

The Kokugaku (国学) ditubuhkan sebagai Akademi Kebangsaan Kerajaan Ryukyu di Istana Shuri pada 1798. Empat sekolah telah juga ditubuhkan di kawasan luar bandar, malah petani juga boleh menerima pendidikan.

Tetapi idea pendidikan yang sama tidak diterima oleh orang Kumemura, dengan itu mereka melancarkan pemberontakan terhadap pembaharuan tersebut, dan Sai Seishō meninggal dunia dalam kejadian itu. Pemberontakan itu segera dipatahkan, dan beberapa keistimewaan pendidikan orang Kumemura telah dimansuhkan.

Shō Pada meninggal dunia ketika dia berusia 18 tahun. Beliau hanya mempunyai seorang anak, Shō Sei, tetapi meninggal dunia 1 tahun kemudian. Adiknya Shō ko menggantikannya.

| Persondata |
| --- |
| Nama | Sho On |
| Nama alternatif |  |
| Pemerihalan ringkas |  |
| Tarikh kelahiran | 1784 |
| Tempat kelahiran |  |
| Tarikh kematian | 1802 |
| Tempat kematian |  |

 



|  |  |
| --- | --- |
| Ikon tunas | Rencana berkenaan biografi ini ialah rencana tunas. Anda boleh membantu Wikipedia dengan mengembangkannya. |

* l
* b
* s